Hardings batteri

Hardings batteri er et restaurert batteri i det britiske oversjøiske territoriet Gibraltar. Det er lokalisert ved Europa Point, helt på sørspissen av Gibraltarhalvøya, og består av Europa Sunken Magazine, ammunisjonslager under bakken, som nå er benyttet som et besøkssenter.

 Historie 
Dette artilleribatteri på Europa Point i Gibraltar er et sted som har tidligere vært befestet av spanjoler og maurere, foruten også de festningsanlegg som ble konstruert av britene. Det omfatter murer, skraping av fjellsiden og kanonstillingene. Artilleriet er plassert i følgende grupper: Europa Advance Batteries, Europa Pass Batteries, Europa Batteries, Eliott's Battery, Europa Advance Battery, Half Way Battery, Lighthouse Battery, Lady Louisa's Battery og Woodford's Battery som hver av dem var støttet av egne kaserner. Ehlen, Judy; Harmon, Russell S. (2001): The environmental legacy of military operations, Geological Society of America, ISBN 978-0-8137-4114-7, s. 110

Hardings batteri ble bygget på levningene 7. Europa-batteriet i 1859. Batteriet er oppkalt etter George Harding, som var sjefsingeniør i 1844 og hadde vært involvert med Charles Holloway i ødeleggelsen i 1810 av de spanske befestningene, inkludert festningene Santa Felipe og Santa Bárbara. History of the Royal Sappers and MinersRuinene av festningen Santa Bárbara er lokalisert ved La Línea de la Concepción i Spania, og ble erklært som Bien de Interés Cultural, kulturminnested, i 1994. På denne tiden var Europa Point som Harding's Point. For noen få år hadde batteriet to 18 kaliber kanoner, men disse ble erstattet i 1863 med to 32 kaliber kanoner.«Europa Point» , Government of Gibraltar - Tourist Board.

Ved begynnelsen av den andre verdenskrig besto kanonene av svenske Bofors 40 mm luftvernkanoner.Hughes, Quentin; Migos, Athanassios (1995): Strong as the Rock of Gibraltar, Exchange Publications, s. 262.

 Bevaring 
Hardings batteri hadde vært forlatt og begravd under en haug med sand i årevis, men ble avdekket og pusset opp som en del av en restaurering og fornyelse av hele området på Europa Point i mars 2010. Hardings batteri var i en tilstand som gjorde at den kunne bli restaurert og magasinet under bakken ble omgjort til et besøkssenter med utstillinger om Gibraltars historie. Arbeidet på Europa Point hadde en kostnad på 4,4 millioner pund og ble offisielt gjenåpnet i oktober 2011 av den daværende statsministeren på Gibraltar, Peter Caruana. Oliva, F. (21. oktober 2011): «Caruana Opens £4.4m Refurbishment of Europa Point Leisure zone»   , Gibraltar Chronicle.

I 2013 ble restaurasjonen gjort komplett da en 12.5 inch 38 tonns RML-kanon (egentlig vekt er 50 tonn) funnet halvt nedgravd i den sørlige innfarten til havnen Gibdock. Den er datert til 1870-tallet og identisk med batteriets opprinnelige kanoner. Arbeidet ble gjort mulig med støtte fra Gibraltar Heritage Trust. White, Ben (12. juni 2013): «Harding's Battery Armed with Heritage», Gibraltar Chronicle.

 Referanser 

 Eksterne lenker 
 «Harding’s Battery», Gibraltar Heritage Trust

Kategori:Gibraltars historie
Kategori:Artilleribatterier